jkorsvik/nowiki_second_scrape_merged huggingface dataset:
The Hottie and the Nottie

The Hottie And The Nottie er en filmkomedie fra 2008, med Paris Hilton, Joel Moore, Christine Lakin og Greg Wilson i hovedrollene. Filmmanuset ble skrevet av Heidi Ferrer, som også skrev manus til TV-serien Dawson's Creek, og dette er den første helaftens spillefilmen regissert av Tom Putnam. Innspillingen av filmen ble påbegynt i januar 2007, og premieredatoen var 8. februar 2008. Den første dagen spilte filmen inn 9 000 USD, noe som økte til nesten 28 000 dollar i løpet av åpningshelgen.


== Handling ==
Nate Cooper (Joel Moore) har problemer med å finne seg kjæreste. Han kan imidlertid ikke komme over sin første forelskelse, Cristabel Abbott (Paris Hilton), som han gikk sammen med i første klasse på barneskolen. Han reiser til California for å finne henne, og møter der sin nerdete venn Arno (Greg Wilson). Arnos mor (Marianne Muellerleile) har unaturlig store kunnskaper om Cristabel, og hjelper Nate i jakten på henne.
Cristabel jogger på stranden hver dag, og det er en rekke menn der som forsøker å få kontakt med henne. Hun er singel, og det er en grunn: Cristabel er fortsatt bestevenn med den samme stygge lille jenta Nate kjente i første klasse, June Phigg (Christine Lakin).
Nate reintroduserer seg til Cristabel, og de blir overraskende nok gode venner. Cristabel nekter imidlertid å gå på date med Nate med mindre June også har en date. Nate forsøker å finne en date til June, men guttene trekker seg i det de ser henne. På piren på Santa Monica, møter de tannlegen Johann (Johann Urb), som sier seg villig til å gjøre en makeover på June. Etter hvert som Nate og June blir venner, oppdager Nate sakte med sikkert at det egentlig er June som er drømmejenta hans.


== Rolleliste ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
(en) The Hottie and the Nottie på Internet Movie Database 
(sv) The Hottie and the Nottie i Svensk Filmdatabas 
(da) The Hottie and the Nottie i Danmark Nationale Filminstitut 
(fr) The Hottie and the Nottie på Allociné 
(nl) The Hottie and the Nottie på MovieMeter 
(en) The Hottie and the Nottie på AllMovie 
(en) The Hottie and the Nottie på Turner Classic Movies 
(en) The Hottie and the Nottie på Rotten Tomatoes 
(en) The Hottie and the Nottie på Metacritic 
(en) The Hottie and the Nottie på Box Office Mojo
Hela Sverige bakar

Hela Sverige bakar er et svensk konkurranse- og matlagningsprogram på Sjuan siden 2012. Programmet basert på det britiske The Great British Bake Off. Programleder er Tilde de Paula Eby og juryen består av Johan Sörberg og Birgitta Rasmusson. Premieren på den første sesongen ble ny seerrekord for fjernsynskanalen Sjuan; 765 000 seere. Programmet vant Kristallen 2015 for årets beste dokusåpe, hvilket det også var nominert til i 2013 og 2014.En spinoff-sesong, kalt Hela kändis-Sverige bakar, ble sendt på TV4 i 2014 og juniorversjonen Hela Sverige bakar junior høsten og vinteren 2015.


== Programmet ==
I programmet konkurrerer tolv svenske amatører i å bake, i hver episode ryker en av deltagerne ut etter å ha fått sine retter karaktersatte av en jury. I det siste programmet utpekes vinneren i Hela Sverige bakar. Premien som vinneren får er å gi ut en bakebok.


== Referanser ==


== Eksterne lenker ==
(sv) Offisielt nettsted 
Hela Sverige bakar på Facebook 
Hela Sverige bakar på Instagram 
(en) Hela Sverige bakar på Internet Movie Database
Remiks Tromsø

Remiks Tromsø KF er en sammenslåing av Renovasjonen Tromsø kommune, Avfallsbehandling Tromsø KF og Miljøxpert Tromsø KF. Remiks håndterer all innsamling og behandling av husholdningsavfall i Tromsø kommune og i tillegg en stor del av næringslivkundene. Remiks er lokalisert i Ringveien 120 og med returstasjon i Tromsøysundveien 90.
Direktør er Bård Jærgensen.
Dåpsattest

En dåpsattest er en attest som gis ved dåp.


== Innhold ==
Slektsnavn, fornavn og ev. mellomnavn
Fødselsdato og fødselssted
Dåpsdato og dåpssted
Foreldres slektsnavn, fornavn og ev. mellomnavn


== Eksterne lenker ==
Velkommen til dåp
George J. Mitchell

George John Mitchell (født 20. august 1933 i Waterville i Maine i USA) er en amerikansk politiker og jurist. Han var demokratenes leder i USAs senat 1989–1995. Ettersom demokratene var i majoritet hele denne perioden, var han majoritetsleder like lenge som han ledet den demokratiske gruppen.


== Liv og virke ==


=== Bakgrunn ===
Faren, som også het George John Mitchell, var arbeider, og moren Mary Saad var en innvandrer fra Libanon. Mitchell avla i 1954 grunneksamen ved Bowdoin College. Han avla så i 1961 juristeksamen ved Georgetown University Law Center.


=== Politikk ===
Mitchell var demokratenes kandidat i guvernørvalget i 1974 i Maine. Han tapte valget mot James B. Longley; for første gang i delstatens historie fikk Maine dermed en partipolitisk ubundet guvernør.
Mitchell var dommer i en føderal domstol 1979–1980. Han tiltrådte den 17. mai 1980 som senator for Maine, etter at Edmund Muskie var blitt USAs utenriksminister. Mitchell ble i 1982 valgt til en hel mandatperiode, ble gjenvalgt 1988, men stilte ikke til gjenvalg i 1994.
USAs president Bill Clinton tilbød ham i 1994 en utnevnelse til USAs høyesterett, men Mitchell takket nei. Følgende år takket han ja til å bli USAs særskilte utsending for Nord-Irland. Mitchell ledet forhandlingene som ledet til Langfredagsavtalen mellom Storbritannias og Irlands regjeringer og for partier i Nordirland.
Mitchell ble også utnevnt av Clinton til å lede gruppen som utarbeidet rapporten om konflikten mellom Israel og Palestina i begynnelsen av Andre intifada. Rapporten ble fremlagt 30. april 2001 og fikk navnet Mitchellrapporten.
Den 22. januar 2009 ble han av den nyvalgte president Barack Obama utpekt som spesialrådgiver for Midtøsten. Han var så med på å forberede de gjenopptatte fredssamtaler i september 2010. Han ledet også den amerikanske delegasjon til Palestine Investment Conference i juni 2010. President Obama kunngjorde den 13. mai 2011 Mitchells fratreden fra vervet fra 20. mai 2011.I 2015 utgav han sine memoarer, The Negotiator.


== Referanser ==


== Eksterne lenker ==
(en) George J. Mitchell – kategori av bilder, video eller lyd på Commons 
(en) George J. Mitchell – galleri av bilder, video eller lyd på Commons 
(en) George J. Mitchell på Internet Movie Database 
(en) George J. Mitchell hos Amerikas forente staters kongress' biografiske kartotek
Division 1 i fotball for menn (Sverige)

Division 1 er det tredje nivået i svensk herrefotball. Ligaen består av to avdelinger, norra og södra.


== Division 1 sesongene 1924/1925-1986 ==
Division 1 var sesongene 1924/1925–1986 svensk herrefotballs øverste divisjon. Det offisielle navnet var imidlertid Allsvenskan. Før 1987-sesongen ble det foretatt en serieomlegging der nivået tilsvarende andredivisjon byttet navn til 'Division 1', og et nytt serienivå, kalt 'Division 2' ble opprettet.


== Division 1 sesongene 1987-2000 ==
Division 1 var svensk herrefotballs andredivisjon mellom 1987 og 1999.
Divisjonen var sammensatt av to grupper; Nordre og Søndre med 14 lag i hver gruppe. Et unntak fra dette var sesongene 1991 og 1992 da 'Division 1' besto av 4 grupper (Nordre, Søndre, Vestre og Østre). I 2000 ble 'Division 1' gjort om til Superettan.


== Division 1 sesongene 2000-2005 ==
Division 1 var i sesongene 2000-2005 synonymt med Superettan, og et uoffisielt navn på denne serien. 


== Division 1 fra og med sesong 2006 ==
Division 1 er i dag (fra 2006-sesongen) en  geografisk todelt serie. Til tross for navnet er dette nå tredje høyeste nivå i det svenske seriesystemet, under  Superettan og Allsvenskan samt over de seks Division 2-ligaene. Ligaen er delt inn i en søndre- og en nordre-del hver med 14 lag. De offisielle navnene som Sveriges fotballforbund benytter er "Div. 1 södra" respektive "Div. 1 norra".
Division 1 fungerer fra og med 2006 på følgende måte:

De to lagene som vinner sin avdeling flyttes opp til Superettan
De to lagene som kommer på andreplass i sin avdeling må spille kvalifisering mot lagene på 13.- og 14.-plass i Superettan
De tre lagene som kommer på plassene 12-14 i 'Division 1' flyttes ned i 'Division 2' og erstattes med avdelingsvinnerne der.For 2007-sesongen ble de to første lagene i 'Division 1' flyttet direkte opp til Superettan og kun to lag fra hver 'Division 1'-avdeling ble flyttet ned. Dette på grunn av endringer i seriesystemet.


=== Bakgrunn ===
I sesongene 2000-2005 måtte vinnerne i 'Division 2' spille kvalifisering mot hverandre for å få avgjort hvilket lag som skulle rykke opp til Superettan. Dette ble sett på som uheldig da mange mente at avdelingsvinnerne i prinsippet burde rykke opp. I forbindelse med serieomleggingen i 2006 ble dette gjort om og håpet er at med dette blir steget opp til Superettan blir mindre for klubbene.


== Serievinnere ==


=== 1987–1990 ===


=== 1991–1992 ===


==== Vårserier ====


==== Høstserier ====


=== 1993–1999 ===


=== 2006– ===


== Eksterne lenker ==
(sv) Offisielt nettsted
Frivillighet Norge

Frivillighet Norge er et samarbeidsforum for frivillige organisasjoner i Norge. Sammenslutningen har mer enn 300 medlemsorganisasjoner fra alle deler av frivillig sektor, som representerer mer enn 50 000 lokale lag og foreninger. Organisasjonen ble stiftet 19. september 2005. Frivillighet Norge arbeider for å sikre frivillighetspolitikken i Norge for at organisasjonene skal ha tilgang til langsiktige, etisk forsvarlige inntektskilder. Sammenslutningen arbeider også for et best mulig samspill mellom frivillige virksomheter i saker av felles interesse.
Medlemskap i Frivillighet Norge er åpent for alle som driver frivillig virke på ikke-kommersiell/ikke-offentlig basis i Norge.
Frivillighet Norge deler hvert år ut den nasjonale Frivillighetsprisen til en person, lokal forening eller en gruppe som har gjort en bemerkelsesverdig frivillig innsats.
Frivillighet Norge drifter også rekrutteringsportalen Frivillig.no, en nasjonal oppslagstavle for frivillige oppdrag. 
Generalsekretær er Stian Slotterøy Johnsen og styreleder er Heiki Holmås (2018). 


== Styreledere ==
Sven Mollekleiv (2005-2010)
Petter Eide (2010-1011)
Helen Bjørnøy (2011-2013)
Sturla Stålsett (2013-?)
Heiki Holmås (?- )


== Eksterne lenker ==
Offisielt nettsted
Kirsten Gillibrand

Kirsten Elizabeth Rutnik Gillibrand  (født 9. desember 1966 i Albany i New York i USA) er en demokratisk politiker som da hun ble valgt inn var den yngste senator i USAs senat. 
Den 7. november 2006 ble hun valgt som kongressrepresentant for New Yorks 20. distrikt i USAs kongress. Hun er den første demokrat som representerer dette distriktet etter Edward W. Pattison i 1978.
Den 23. januar 2009 ble Gillibrand utnevnt av New Yorks guvernør David Paterson for å overta i senatet etter statens tidligere juniorsenator Hillary Rodham Clinton, som hadde måttet fratre fordi hun ble utenriksminister i Barack Obamas regjering. Gillibrand var 42 år ved utnevnelsen, og var dermed USAs yngste senator.
Den 15. januar 2019 kunngjorde hun at hun ville stille som kandidat ved presidentvalget i USA 2020. Hun trakk seg 28. august samme år.


== Referanser ==


== Eksterne lenker ==
(en) Offisielt nettsted 
(en) Offisielt nettsted 
(en) Kirsten Gillibrand – kategori av bilder, video eller lyd på Commons 
Kirsten Gillibrand på Twitter 
Kirsten Gillibrand på Facebook 
Kirsten Gillibrand på Instagram 
Kirsten Gillibrand på YouTube 
(en) Kirsten Gillibrand hos Amerikas forente staters kongress' biografiske kartotek 

(en) Finansredegjørelse for valgkamp hos Federal Election Commission
(en) Valgkampbidrag hos OpenSecrets.org
(en) Opptredener på C-SPAN-programmer
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Medarbeiderlønn, turer og personlig finans hos LegiStorm.com
(en) Kongressprofil  hos GovTrack.us
(en) Profil, nyheter og kommentarer hos The New York Times
(en) Profil hos Ballotpedia
SMB Norge

SMB Norge (tidligere Bedriftsforbundet) er en interesseorganisasjon for små og mellomstore bedrifter. Den ble etablert i 1992. Forbundet arbeider for å påvirke næringspolitikken til beste for småbedriftene, og driver også kursaktiviteter, rådgivning for medlemmene og nettsiden www.dinbedrift.no


== Bakgrunn ==
Det var et sterkt engasjement mot delingsmodellen som var grunnlaget for dannelsen av det som i dag er SMB Norge. Mange bedriftsledere følte at de manglet politikere og organisasjoner som stod på deres side. Bedriftslederne uttalte at NHO først og fremst ivaretok de store bedriftenes interesser og etterlyste en organisasjon som tok mindre bedrifter på alvor. Det første offisielle årsmøtet til Norsk Bedriftsforbund gikk av stabelen på Skjetten 24. oktober 1992. Her ble det vedtatt et 10-punkts næringspolitisk program som grunnlag for interesseorganisasjonen for mindre bedrifter.


== Covid 19 ==
SMB Norge spilte en sentral rolle i utformingen av en rekke støtteordninger for norsk næringsliv i kjølvannet av pandemien som brøt ut i 2020. Sammen med blant annet NHO og Virke var SMB Norge med i et utvalg som hadde tett dialog med regjeringen da detaljene i Kompensasjonsordningen for næringslivet ble utarbeidet. SMB Norge ble invitert med i utvalget av finansminister Jan Tore Sanner for å ivareta de minste bedriftenes interesser.    


== Nytt navn ==
Under forbundets kongress i Drammen i juni 2019 ble det vedtatt å bytte navn til SMB Norge. Organisasjonen har per juni 2021 cirka 5500 medlemsbedrifter over hele landet. SMB Norge er organisert i seks regioner som alle har eget regionstyre. Organisasjonens øverste organ er kongress som avholdes hvert annet år, og som består av delegater fra de ulike regionene. Antall delegater som hver region kan sende til kongress blir bestemt av hvor mange medlemmer hver region har i forkant av kongressen. Under kongressen velges et Forbundsstyre som sitter frem til neste kongress.


== Mandat ==
SMB Norges mandat er å jobbe for bedre rammevilkår for landets små og mellomstore bedrifter. Organisasjonen har et eget næringspolitisk program som oppdateres hvert andre år. SMB Norge har vært blant de tydeligste pådriverne for endringer i sykelønnsordningen og reduksjon i formuesskatt på arbeidende kapital. 
SMB Norge driver også kursaktiviteter og rådgivning for medlemmene. SMB Norge driver også fagnettstedet www.dinbedrift.no.


== Administrasjon ==
Organisasjonens hovedkontor ligger i Oslo. Administrerende direktør er tidligere stortingspolitiker Jørund Rytman. Organisasjonens ledergruppe består i tillegg av kommunikasjonssjef Joachim Dagenborg og salg- og markedssjef Are Jerstad.  
SMB Norge er medlem av den europeiske organisasjonen SMEUnited (til 2018 UEAPME).


== Tidligere ledere ==
Olaf Henning Thommessen (2016-2021)


== Referanser ==


== Eksterne lenker ==
(no) Offisielt nettsted
Carolyn B. Maloney

Carolyn Bosher Maloney (født 19. februar 1948 i Greensboro i Nord-Carolina i USA) er en amerikansk demokratisk kongressrepresentant for staten New Yorks 19. distrikt. Distriktet omfatter deler av Manhattan og Queens.


== Referanser ==


== Eksterne lenker ==
Offisielt nettsted 
(en) Carolyn B. Maloney – kategori av bilder, video eller lyd på Commons 
Carolyn B. Maloney på Twitter 
Carolyn B. Maloney på Twitter 
Carolyn B. Maloney på Facebook 
Carolyn B. Maloney på Instagram 
Carolyn B. Maloney på YouTube 
(en) Carolyn B. Maloney hos Amerikas forente staters kongress' biografiske kartotek
Utviklingsselskapet for næringsliv på Vestlandet

Utviklingsselskapet for næringsliv på Vestlandet ble etablert i 1969 på basis av Vestlandsutvalget, ledet av stortingsrepresentant Ingvald Ulveseth. Med base på Chr. Michelsens Institutt skulle selskapet være et bindeledd mellom forskning, næringsliv og myndigheter. Det tok initiativ til en rekke utviklingsprosjekter, blant annet Norges første opplæringsprogram for etablerere.  For sin bedriftsveiledning hadde selskapet som motto å «vite hvem som vet hva».


== Eksterne lenker ==
Vestlandskomitéen på Allkunne
Rikspartidag for fred

Rikspartidag for fred (på tysk Reichspartietag des Friedens) var det tyske nasiztpartiet NSDAPs 11. rikspartidag (partikongress). Arrangementet skulle foregå fra 2. til 11. september 1939 i Nürnberg, men ble avlyst én dag før det skulle begynne på grunn av det tyske angrepet på Polen og utbruddet av andre verdenskrig. Navnet på arrangementet skulle symbolisere det nazistiske Tysklands vilje til fred. 


== Se også ==
Rikspartidagene


== Eksterne lenker ==
(en) Nuremberg Rally 1939 – kategori av bilder, video eller lyd på Commons
Christian Orlainsky

Christian Orlainsky (født 17. februar 1962 i Tschagguns, Vorarlberg) er en tidligere østerriksk alpinist.
Allerede 17 år gammel debuterte han i verdenscupen. Den første pallplasseringen fikk han i et slalåmrenn i Chamonix (Frankrike).
Orlainsky sikret seg sin første og eneste verdenscupseier i en alder av 19 år, i et storslalåmrenn 4. januar 1981 i Ebnat-Kappel i Sveits. I årene som fulgte dalte prestasjonskurven. Han oppnådde sin siste pallplasering 12. februar 1983 i Markstein (Frankrike), der han ble nummer tre.
Deretter måtte han hovedsakelig ta til takke med å kjøre europacuprenn. mellom 1986 og 1988 startet han i noen enkeltrenn, men oppnådde ingen topplasseringer. Han la opp da han var 26 år. Totalt i verdenscupen hadde han en seier, åtte pallplaseringer og 35 plasseringer blant de 10 beste.


== Referanser ==


== Eksterne lenker ==
(en) Christian Orlainsky – Olympedia 
(en) Christian Orlainsky – Sports-Reference (OL-resultater – arkivert) 
(en) Christian Orlainsky – FIS (alpint) 
(en) Christian Orlainsky – ski-db.com
Nicolas Burtin

Nicolas Burtin (født 15. januar 1972 i Bonneville) er en tidligere, fransk alpinist.
Burtin kjørte på det franske landslaget fra 1992, og deltok i løpet av karrieren i 98 verdenscupen, derav 84 i utfor, 13 i Super-G pluss ett storslalåmrenn. Karrierens eneste seier kom i mars 1988, da han gikk til topps i utforløypa i Kvitfjell Alpinanlegg. Han hadde i tillegg tre andreplasser.
Under OL-utforen i Kvitfjell i 1994 kom han på sjetteplass. Han kjørte sitt siste renn i januar 2006.
Nicolas' yngre bror, Raphaël, er også fransk landslagsalpinist.


== Verdenscupseire ==


== Referanser ==


== Eksterne lenker ==
(en) Nicolas Burtin – Olympedia 
(en) Nicolas Burtin – Sports-Reference (OL-resultater – arkivert) 
(en) Nicolas Burtin – FIS (alpint) 
(en) Nicolas Burtin – ski-db.com
Torfinn Bjørnaas

Torfinn Johan Bjørnaas (født 1. august 1914 i Sulitjelma, død 15. september 2009) var en norsk soldat i Kompani Linge under andre verdenskrig. Han ble tildelt Krigskorset med sverd, Norges fremste utmerkelse.


== Biografi ==
Bjørnaas vokste opp på Løkken. I 1936 avtjente han verneplikten i Hans Majestet Kongens Garde. Han gikk teknisk skole i Trondheim.
Ved utbruddet av andre verdenskrig studerte Bjørnaas ved Technische Hochschule Köthen i Tyskland. Han var hjemme på Løkken da overfallet på Norge kom 9. april 1940 og meldte seg til tjeneste for å kjempe mot invasjonsstyrkene. Bjørnaas deltok i kampene i Nåverdalen. Han forsøkte deretter å komme seg til Nord-Norge for å kjempe videre, men ble på turen via Sverige arrestert og internert. Etter Norges kapitulasjon vendte han tilbake til Løkken.
Våren 1941 tok han seg over til Storbritannia etter en fem måneders reise over Sverige, Finland, Sovjetunionen, Iran til India og derfra til Storbritannia med skip. I Storbritannia sluttet Bjørnaas seg til Norwegian Independent Company No. 1, etter krigen kjent som Kompani Linge. Bjørnaas ble sendt over til det okkuperte Norge og opererte i Sør-Trøndelag. Han var blant annet sentral i flere sabotasjeaksjoner mot Thamshavnbanen. Den 31. oktober 1943 sprengte han et lokomotiv på Løkken stasjon, for å hindre utførsel av kobber- og svovelkis til Tyskland.
Bjørnaas har senere fått en plass på Løkken oppkalt etter seg, Torfinn Bjørnaas' plass, området ved den gamle jernbanestasjonen og jernbaneverkstedet hvor han utførte en av aksjonene. Han deltok også i aksjoner i Sulitjelma og ved Terningmoen ved Elverum. Under frigjøringen var han i oppdrag i Trondheim.
Etter andre verdenskrig arbeidet Bjørnaas i Orkla Grube-Aktiebolag, det senere Orkla Industrier.Bjørnaas var med i filmen Det grodde fram (1947) der han spilte seg selv.
Bjørnaas har også gjort seg bemerket som baneskytter.


== Utmerkelser ==
I statsråd 25. august 1944 ble sersjant Bjørnaas tildelt Krigskorset med sverd for sin innsats i operasjon i Norge i oktober 1943, der Bjørnaas ifølge innstillingen alene hadde æren for at tre av seks objekter ble ødelagt. Diplomet fikk påskriften «For fremrakende [sic] personlig krigsinnsats for Norges sak.»Bjørnaas fikk også St. Olavsmedaljen med ekegren for sin innsats under krigen, Deltagermedaljen med rosett, Haakon VIIs 70-årsmedalje og flere britiske utmerkelser for sin krigsinnsats.


== Referanser ==


== Litteratur ==
Fredrik Widmark (1974). Kampen om Thamshavnbanen II : SS Kommando Drondtheim. Orkanger: F.J. Widmarks forlag. ISBN 8290133014. 


== Eksterne lenker ==
«Marerittene kom i ettertid». Medalsavisa.no/meldal.no. Besøkt 8. mai 2013.
Savage Amusement

Savage Amusement er det tiende studioalbumet fra det tyske hardrock-bandet Scorpions, utgitt i april 1988. Albumet kom på en femteplass på listene i USA hvor den fikk platina i juni 1988. Dette er også den siste platen hvor Dieter Dierks er produsent. Albumet var en oppfølger til suksessalbumet Love at First Sting og hadde noen musikalske forskjeller når den blir sammenlignet med sin forgjenger. Den totale følelsen av albumet viser at gruppa ville eksperimentere med forskjellige sjangre og gikk over til en mer radiovennlig stil og til å innlemme mer syntheserte lyder. Mens det ennå er noen rene hardrock-låter slik som «Don't Stop at The Top» og «Media Overkill», det er også noen progressive låter slik som «Walking on the Edge» og «Passion Rules the Game»


== Sporliste ==
«Don't Stop at the Top»  (musikk Schenker / tekst Meine-Rarebell)   – 4:03
«Rhythm of Love»  (Schenker / Meine)   – 3:47
«Passion Rules the Game»  (Rarebell / Meine)   – 3:58
«Media Overkill»  (Schenker / Meine)   – 3:32
«Walking on the Edge»  (Schenker / Meine)   – 5:05
«We Let It Rock...You Let It Roll»  (Schenker / Meine)   – 3:38
«Every Minute Every Day»  (Schenker / Meine)   – 4:21
«Love on the Run»  (Schenker / Meine-Rarebell)   – 3:35
«Believe in Love»  (Schenker / Meine)   – 5:20


== Personell ==
Klaus Meine – vokal
Matthias Jabs – gitar, støttevokalist
Rudolf Schenker – gitar, støttevokalist
Francis Buchholz – bass, støttevokalist
Herman Rarebell – trommer, støttevokalist


== Eksterne lenker ==
(en) Savage Amusement på Discogs 
(en) Savage Amusement på MusicBrainz 
(en) Savage Amusement på Encyclopaedia Metallum
Hundekjøring (fagblad)

Hundekjøring er et fagblad som ble etablert av Norges Hundekjørerforbund i 1997. Bladet eies og drives av Monica Celius (redaktør). 
Hundekjøring er et blad for sledehundkjøring, nordisk stil og friluftsliv med hund. Bladet utgis seks ganger i året, og distribueres i abonnement og løssalg.
I tillegg har magasinet også en nettside som oppdateres regelmessig med nyheter om hundekjøring fra inn-  og utland.


== Eksterne lenker ==
Hundekjørings nettsider
Raphaël Burtin

Raphaël Burtin (født 9. februar 1977 i Bonneville) er en fransk alpinist.
Burtin har kjørt for det franske landslaget siden 1997. I verdenscupen kjører han utelukkende storslalåm. Hittil har han en plassering blant de 10 fremste: I februar 2000 ble han nummer 9 i Yongpyong i Sør-Korea.
I 1999 deltok han i verdensmesterskapet i Vail og kom på tiendeplass. Under OL 2006 i Torino ble han nummer 21 i storslalåm.
Raphaëls eldre bror Nicolas var også medlem av det franske alpinlandslaget.


== Referanser ==


== Eksterne lenker ==
(en) Raphaël Burtin – Olympedia 
(en) Raphaël Burtin – Sports-Reference (OL-resultater – arkivert) 
(en) Raphaël Burtin – FIS (alpint) 
(en) Raphaël Burtin – ski-db.com